CELEX: 32015R1416
Language: ro
Date: 2015-08-20 00:00:00
Title: Regulamentul de punere în aplicare (UE) 2015/1416 al Comisiei din 20 august 2015 privind autorizarea disulfatului de sodiu ca aditiv furajer în hrana tuturor speciilor de animale (Text cu relevanță pentru SEE)

21.8.2015   
            
            
               RO
            
            
               Jurnalul Oficial al Uniunii Europene
            
            
               L 220/11
            
         REGULAMENTUL DE PUNERE ÎN APLICARE (UE) 2015/1416 AL COMISIEI
   din 20 august 2015
   privind autorizarea disulfatului de sodiu ca aditiv furajer în hrana tuturor speciilor de animale
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații.
            
         
               (2)
            
            
               Utilizarea disulfatului de sodiu a fost autorizată pentru zece ani pentru animalele de companie și alte animale care nu sunt destinate producției de alimente, prin Regulamentul de punere în aplicare (UE) nr. 136/2012 al Comisiei (2).
            
         
               (3)
            
            
               În conformitate cu articolul 7 din Regulamentul (CE) nr. 1831/2003, a fost depusă o cerere de autorizare pentru disulfatul de sodiu. Respectiva cerere a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.
            
         
               (4)
            
            
               Cererea se referă la autorizarea disulfatului de sodiu ca aditiv furajer în hrana tuturor speciilor de animale, urmând ca această substanță să fie clasificată în categoria „aditivi tehnologici”.
            
         
               (5)
            
            
               În avizele sale din 11 octombrie 2011 (3) și 22 mai 2014 (4), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile de utilizare propuse, disulfatul de sodiu nu are efecte adverse asupra sănătății animalelor, asupra sănătății oamenilor sau asupra mediului și că utilizarea sa poate fi considerată eficace ca și conservant și ca și corector de aciditate pentru toate speciile de animale. Autoritatea nu consideră că sunt necesare cerințe specifice pentru monitorizarea ulterioară introducerii pe piață. Autoritatea a verificat, de asemenea, raportul privind metoda de analiză a aditivului în hrana animalelor, prezentat de laboratorul de referință înființat în temeiul Regulamentului (CE) nr. 1831/2003.
            
         
               (6)
            
            
               Evaluarea disulfatului de sodiu arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. Prin urmare, utilizarea acestui preparat ar trebui să fie autorizată, astfel cum se specifică în anexele la prezentul regulament.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   Se autorizează substanța menționată în anexa I, aparținând categoriei „aditivi tehnologici” și grupei funcționale „conservanți”, ca aditiv pentru hrana animalelor, în condițiile stabilite în anexa respectivă.
   Articolul 2
   Se autorizează substanța menționată în anexa II, aparținând categoriei „aditivi tehnologici” și grupei funcționale „corectori de aciditate”, ca aditiv pentru hrana animalelor, în condițiile stabilite în anexa respectivă.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 august 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 268, 18.10.2003, p. 29.
   
      (2)  Regulamentul de punere în aplicare (UE) nr. 136/2012 al Comisiei din 16 februarie 2012 privind autorizarea disulfatului de sodiu ca aditiv pentru hrana animalelor de companie și a altor animale care nu sunt destinate producției de alimente (JO L 46, 17.2.2012, p. 33).
   
      (3)  EFSA Journal 2011; 9(11):2415.
   
      (4)  EFSA Journal 2014; 12(6):3731.
   
      ANEXA I
      
                  Numărul de identificare al aditivului
               
               
                  Numele titularului autorizației
               
               
                  Aditiv
               
               
                  Compoziție, formulă chimică, descriere, metodă analitică
               
               
                  Specie sau categorie de animale
               
               
                  Vârstă maximă
               
               
                  Conținut minim
               
               
                  Conținut maxim
               
               
                  Alte dispoziții
               
               
                  Sfârșitul perioadei de autorizare
               
            
                  mg/kg de furaj complet cu un conținut de umiditate de 12 %
               
            
                  
                     Categoria aditivilor tehnologici. Grupa funcțională: conservanți
                  
               
            
                  1j514ii
               
               
                  —
               
               
                  Disulfat de sodiu
               
               
                  
                     Compoziția aditivului
                  
                  Disulfat de sodiu: ≥ 95,2 %
                  
                     Caracterizarea substanței active
                  
                  Disulfat de sodiu nr. CAS 7681-38-1
                  NaHSO4
                  
                  Na 19,15 %
                  SO4 80,01 %
                  Produs prin sinteză chimică
                  
                     Metodă de analiză
                      (1)
                  
                  Determinarea hidrogenosulfatului de sodiu în aditivii furajeri: metoda titrimetrică bazată pe determinarea acidității solubile totale a disulfatului de sodiu prin intermediul unei soluții etalon de hidroxid de sodiu.
               
               
                  Toate speciile de animale, altele decât pisici și nurci
               
               
                  —
               
               
                  —
               
               
                  4 000
               
               
                  
                              1.
                           
                           
                              A se menționa temperatura de depozitare, durata de conservare și stabilitatea la granulare în instrucțiunile de utilizare a aditivului și a preamestecului.
                           
                        
                              2.
                           
                           
                              Pentru siguranță: în timpul manipulării, utilizatorii trebuie să poarte echipamente de protecție respiratorie, echipamente de protecție a ochilor și mănuși.
                           
                        
                              3.
                           
                           
                              Conținutul total de disulfat de sodiu nu trebuie să depășească nivelurile maxime admise în furajul complet, stabilite pentru fiecare specie relevantă.
                           
                        
               
                  10 septembrie 2025
               
            
                  Pisici
               
               
                  20 000
               
            
                  Nurci
               
               
                  10 000
               
            
         (1)  Detaliile privind metodele de analiză sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports
   
   
      ANEXA II
      
                  Numărul de identificare al aditivului
               
               
                  Numele titularului autorizației
               
               
                  Aditiv
               
               
                  Compoziție, formulă chimică, descriere, metodă analitică
               
               
                  Specie sau categorie de animale
               
               
                  Vârstă maximă
               
               
                  Conținut minim
               
               
                  Conținut maxim
               
               
                  Alte dispoziții
               
               
                  Sfârșitul perioadei de autorizare
               
            
                  mg/kg de furaj complet cu un conținut de umiditate de 12 %
               
            
                  
                     Categoria aditivilor tehnologici. Grupa funcțională: corectori de aciditate
                  
               
            
                  1j514ii
               
               
                  —
               
               
                  Disulfat de sodiu
               
               
                  
                     Compoziția aditivului
                  
                  Disulfat de sodiu: ≥ 95,2 %
                  
                     Caracterizarea substanței active
                  
                  Disulfat de sodiu nr. CAS 7681-38-1
                  NaHSO4
                  
                  Na 19,15 %
                  SO4 80,01 %
                  Produs prin sinteză chimică
                  
                     Metodă de analiză
                      (1)
                  
                  Determinarea hidrogenosulfatului de sodiu în aditivii furajeri: metoda titrimetrică bazată pe determinarea acidității solubile totale a disulfatului de sodiu prin intermediul unei soluții etalon de hidroxid de sodiu.
               
               
                  Toate speciile de animale, altele decât pisici, nurci, animale de companie și alte animale care nu sunt destinate producției de alimente
               
               
                  —
               
               
                  —
               
               
                  4 000
               
               
                  
                              1.
                           
                           
                              A se menționa temperatura de depozitare, durata de conservare și stabilitatea la granulare în instrucțiunile de utilizare a aditivului și a preamestecului.
                           
                        
                              2.
                           
                           
                              Pentru siguranță: în timpul manipulării, utilizatorii trebuie să poarte echipamente de protecție respiratorie, echipamente de protecție a ochilor și mănuși.
                           
                        
                              3.
                           
                           
                              Conținutul total de disulfat de sodiu nu trebuie să depășească nivelurile maxime admise în furajul complet, stabilite pentru fiecare specie relevantă.
                           
                        
               
                  10 septembrie 2025
               
            
         (1)  Detaliile privind metodele de analiză sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports